આશ્રમમાં પણ વેપાર ચાલતો હોય, તો એ આશ્રમને ‘દુકાન' ગણવાનું યોગ્ય ગણાય અને આશ્રમના અધિપતિને દુકાનદાર કહેવાનું યોગ્ય જ કહેવાય. ગુણવંત શાહ ઘણી વાર કહે છે કે, આશ્રમમાં સંસાર ઊભો કરવા કરતાં સંસારમાં આશ્રમ ઊભો થાય તો બેડો પાર! મારી દૃષ્ટિએ જ્યાં સુધી અંધશ્રદ્ધાને અધર્મનો દરજ્જો પ્રાપ્ત ન થાય, ત્યાં સુધી અંધશ્રદ્ધા નાબૂદ નહીં થાય. આજકાલ ટીવી પર કેટલાય શો એવા આવે છે, જેમાં અંધશ્રદ્ધાનો જયજયકાર હોય છે. આવા અંધશ્રદ્ધાવર્ધક કાર્યક્રમો ટીવી પર જોઇને ઘણા લોકોને પોતાની અંધશ્રદ્ધા માટે ટેકો પ્રાપ્ત થાય છે. આવું બને તો તેને રાષ્ટ્રીય ગુનો ગણવો જોઈએ.